20. 7. 82 De Europæiske Fællesskabers Tidende Nr. L 211/21 KOMMISSIONENS FORORDNING (EØF) Nr. 1944/82 af 19. juli 1982 om ændring af forordning (FØF) nr. 773/82 om gennemførelsesbestemmelser for destillation af bordvin i henhold til artikel 15 i forordning (EØF) nr. 337/79 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 337/79 af S. februar 1979 om den fælles markedsord- ning for vin ()), senest ændret ved forordning (EØF) nr. 3577/81 (%, særlig artikel 15, stk. 3, og ud fra følgende betragtning : I henhold til artikel 1, stk. 3, i Kommissionens forord- ning (EØF) nr. 773/82 (?) kan destillationer af den omhandlede type ikke finde sted efter den 31. august 1982, og i henhold til artikel 7, stk. ] i samme forord- ning skal den pågældende vin tilsættes alkohol med henblik på destillation senest den 15. juli 1982; i betragtning af de store mængder vin, der skal destil- leres, er mange destillerier overbebyrdet, og den fast- satte frist kan derfor ikke overholdes ; for at den fast- satte foranstaltning kan blive gennemført, bør fristen for destillationerne forlænges  til den 30. november 1982 ; af samme grund bør fristen for tilsætning af alkohol til vin bestemt til destillation forlænges til den 15. oktober 1982, og følgelig bør fristen for destillation af vin tilsat alkohol med henblik på destillation, fastsat i samme forordning, forlænges ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Vin — UDSTEDT FØLGENDE FORORDNING : Artikel 1 I forordning (EØF) nr. 773/82 foretages følgende ændringer : 1. I artikel 1, stk. 3, ændres den 31. august 1982 til den 30. november 1982. ; 2. I artikel 7, stk. 1, ændres den 15. juli 1982 til den 15. oktober 1982. 3. I artikel 8, stk. 1, ændres den 1. oktober 1982 til den ]. januar 1983. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. juli 1982. () EFT nr. L 54 af 5. 3. 1979, s. 1. (:) EFT nr. L 359 af 15. 12. 1981, s. 1. () EFT nr. L 88 af 2. 4. 1982, s. 13. På Kommissionens vegne Poul DALSAGER Medlem af Kommissionen